
Mabuhi ang handumanan ni Ka Joma! 
Pakusgon ang Partido ug iasdang 
ang rebolusyon! 


alagsaong parangal ang gihatag sa tibuok Partido ug rebolusyonaryong ka- 

lihukan kang Kaubang Jose Maria Sison (Amado Guerrero), founding chair- 

man sa Partido Komunista ng Pilipinas, ug pinakabantugang Pilipino ug li- 
der rebolusyonaryo sa miaging siglo. Sa taas nga panahon, si Ka Joma ang nagsil- 
bing giya ug iwag, lig-on nga kota ug haligi sa Partido ug rebolusyong Pilipino. 


Si Ka Joma hanas sa Marxismo- 
Leninismo-Maoismo, ang ideolohiya 
sa proletaryado. Gipasiugdahan ni- 
ya ang subling pagtukod sa Partido 
ug subling pagpakusog sa rebolu- 
syong Pilipino. Gituki niya ang bata- 
kang kinaiya sa semikolonyal ug se- 
mipyudal nga sistema sa Pilipinas, 
gibutyag ang tulo ka halimaw nga 
mao ang imperyalismo, pyudalismo 
ug burukrata-kapitalismo nga nag- 
unang nangulipon sa lapad nga ma- 
sang Pilipino, ug gitudlo ang dalan 


sa nasudnon-demokratikong rebo- 
lusyon isip dalan padulong sa pag- 
lingkawas sa katawhan gikan sa ka- 
lisud ug pagpangdaugdaug. 
Tanang-bahin nga gipakusog ni 
Ka Joma ang Partido. Gitudluan ug 
gibansay niya ang liboan ka kadre 
sa Komite Sentral, mga sentral nga 
organo ug mga pangrehiyong komite 
sa Partido, nga nangulo sa pagpala- 
pad ug pagpakusag sa Partido sa ti- 
buok nasud. Gipangunahan niya ang 
pagpundar sa Bagong Hukbong Ba- 
yan niadtong 1969 ug gibansay 
ug gigiyahan ang unang 
han-ay sa mga Pulang ku- 
à mander ug manggugubat 
N niini. Gipangulohan niya 
/\ | niadtong 1973 ang pag- 
| tukod sa National De- 


NN mocratic Front (NDF). 
s k Sa iyang liderato, 
daw kalayo 


sa kabalilin-an nga mikaylap ang 
gubat sa katawhan sa tibuok nasud. 

Dihang nadakpan sa kaaway, 
siyam ka tuig siyang gitortyur sa 
bartolina sa mga pasistang ahente, 
apan nagpatigbabaw ang iyang re- 
bolusyonaryong diwa. Nakagawas 
siya dihang napalagpot ang dikta- 
durya ni Marcos nga gihampak sa 
gamhanang balud sa pakigbisog sa 
katawhan ug armadong pakigbisog. 

Napwersang madistyero si Ka 
Joma niadtong 1987 human gikan- 
sela ang iyang pasaporte aron hika- 
wan siyang makauli sa nasud. Kapin 
35 ka tuig siyang nanimuyong 
simple sa The Netherlands sa usa ka 
gamayng apartment kauban ang 
iyang pamilya, ug sa dalangpan sa 
mga migranteng mamumuong Pilipi- 
no. Bisan layo, suud pa gihapon siya 
sa rebolusyong Pilipino ug nagaha- 
tag og hait nga pagtuki ug tukma sa 
panahon nga mga tambag. Nahi- 
mong bentahe sa rebolusyonaryong 
kalihukan ang iyang pagkadistyero 
nga naghatag og higayon ug pana- 
hon nga labaw pang palambuon ang 
teorya sa rebolusyong Pilipino su- 
bay sa naabot niining praktika. Di- 
hang salaag ang dalan sa Partido, si 
Ka Joma ang iwag nga nagsilbing 


giya para sa Ikaduhang Bantugang 
Kalihukang Pagtul-id. 

Nagsilbi siyang nag-unang tig- 
tambag sa NDF sa pakighisgot kali- 
naw sa Gubyerno sa Republika sa Pi- 
lipinas (GRP) ug maayo nga gigiyahan 
ang pagtibuok sa makasaysayanong 
mga kasabutan sigon sa tinguhang 
kab-uton ang makatarunganon ug 
malungtarong kalinaw. Maong wala 
siya giundangan sa mga militaristang 
gaway sa imperyalismong US, nga 
kontra sa laraw nga sulbaron sa pa- 
naghisgot ang mga katilingbanon ug 
ekonomikanhong ugat sa gyera sibil. 

Gipaaresto siya niadtong 2007 sa 
gama-gamang kaso nga gibasura ra 
tungod sa kawalay basihan niini. Gi- 
tatakan siyang “terorista” sa US ug 
sa mga papet niini, usa ka akusasyon 
nga gibasura sa korte sa Europe niad- 
tong 2009. Subli-subli siyang giakusa- 
hang utok sa pagbomba sa Plaza Mi- 
randa (1971) bisan og gibasura na ki- 
ni sa usa ka korte sa Maynila niadtong 
1994 tungod sa kawalay ebidensya. 

Walay makapangulipas nga sa 
kasaysayan sa Pilipinas, walay maka- 
labaw sa nahimo ni Ka Joma sa pag- 
pukaw sa katawhang Pilipino aron 
mobarog ug mosukol. Minilyong ma- 
mumuo, mag-uuma, mga petiburges 
nga intelektwal ug mga ordinaryong 
empleyado ug propesyunal sa tibuok 
nasud ang mibarog, nagkahiusa ug 

Ang Ang Bayan ginapagawas sa 
pinulongang Pilipino, Bisaya, Iloco, 
Hiligaynon, Waray, Ingles ug 
Espanyol. Nagadawat ang Ang Bayan 
og mga kontribusyon sa porma sa 
mga artikulo ug balita. Ginaawhag 
usab ang mga tigbasa nga 
magpadangat og mga puna ug 
rekomendasyon sa pagpalambo sa 


atong mantalaan. 


Ang Ang Bayan ginamantala duha ka hugna matag bulan 
sa Komite Sentral sa Partido Komunista ng Pilipinas 

milihok ilalum sa bandilang pula ug 
sulo sa rebolusyon. Tanang aktibis- 
tang nasudnon-demokratiko, Pulang 
manggugubat ug kadre sa Partido na- 
higmata ug nakabig sa “Katilingban 
ug Rebolusyong Pilipino” (KRP), ang 
pinakakomprehensibong pagtuki sa 
kasaysayan ug kahimtang sa nasud. 
Tungod sa iyang pagpangulo, 
dili mahanaw nga tampo, ug pagha- 
lad sa tibuok kinabuhi alang sa pag- 
asdang sa rebolusyong Pilipino para 
sa tinuod nga nasudnonng kagawa- 
san ug demokrasya, si Kaubang Jose 
Maria Sison usa ka bantugang baya- 
ni sa katawhang Pilipino. Tinuod nga 
siya ang pinakahalangdon sa tanan. 
Sa iyang pagpanaw, kabilin ni Ka 
Joma sa Partido ang usa ka bulawa- 
nong kaban sa bahandianong teorya 
sa rebolusyong Pilipino. Ato kining 
gamiton ug labaw pang palambuon sa 
praktika karon ug sa umalabot nga 
pag-abante sa demokratikong rebo- 
lusyon sa katawhan hangtud sa so- 
syalistang rebolusyon. Ang dili ma- 
wala nga lamdag niini ang magsilbing 
iwag nato sa pag-asdang sa sagbu- 
tong dalan. Ipabiling Pula ang iyang 
bantugang handumanan ug kabilin. 
Lig-on nga ipadayon ang rebolusyon 
nga iyang gisugdan kauban ang atong 
mga bantugang martir ug bayani. 
Magpakahanas kita sa mga teor- 
ya ug pagtulun-an nga gibyaan ni Ka 

Joma. Atong ilunsad ang kalihukan 
aron balik-tun-an ang iyang mga si- 
nulat, gikan sa KRP hangtud sa “Lima 
ka Bolyum” nga koleksyon sa iyang 
mga artikulo. Pahugton ang paghupot 
sa Marxismo-Leninismo-Maoismo nga 
maoy makihut-ong nga baruganan, 
panglantaw ug pamaagi sa pagtuki ug 
hunahuna ni Ka Joma. Ang atong hu- 
got nga pagsabut sa iyang mga ideya 
ug giya ang usa sa yawe sa labaw 
pang pag-asdang sa rebolusyong Pili- 
pino sa umalabot nga panahon. 

Bantugan ang Partido Komunis- 
ta ng Pilipinas. Dihang subli kining 
gitukod ni Ka Joma, matngon siya sa 
tahas sa Partido isip destakamento 
sa hut-ong proletaryado nga mangu- 
lo sa yugto sa bag-ong demokrati- 
kong rebolusyon, ug sa tibuok pang- 
kasaysayang panahon sa sosyalis- 
tang rebolusyon ngadto sa komunis- 
tang katilingban. Abton niini ang pa- 
nahon nga labaw pa sa kinabuhi sa 
usa ka tawo o pipila ka henerasyon. 

Nahimong buynas ang Partido 
nga milungtad ang kinabuhi ni Ka 
Joma ug kapin unum na ka dekada 
nga nangulo ug naggiya sa praktikal 
nga kalihukan. Sa Ikaduhang Kong- 
reso niadtong 2016, naghatag-pa- 
sidungog ug gipasalamatan sa Par- 
tido si Ka Joma. 

Sa panahong buhi si Ka Joma, 
makapila ka manununod na sa mga 
kadreng iyang gibansay ang miako sa 
pagpangulo sa Partido. Segurado nga 
pipila pa ka henerasyon sa mga kadre 
sa Partido—lagmit ang uban wala pa 
natawo—ang magbasa ug magtuon sa 
mga sinulat ni Ka Joma, kauban ang 
ilang Marx, Engels, Lenin, Stalin, 
Mao, ug mosagup ug mangulo sa ba- 
tungang laraw sa proletaryado. 

Gideklara sa atong Komite 
Sentral ang napulo ka adlaw sa pag- 
bangutan nga mahuman sa ika-54 
nga anibersaryo sa Partido. Atong 
ihalad ang nahabiling mga adlaw 
aron saluduhan ug pasidunggan ang 
panumduman ni Ka Joma. Gamiton 
nato kining okasyon aron hiniusang 
mobarog, ug subling palig-onon ang 
determinasyon nga moasdang ug 
ipabiling taas nga nagkayablkayab 
ang Pulang bandera sa Partido ug 
rebolusyong Pilipino. [ab] 

Jose Maria Sison, 83 


M ibuhos ang mga pagsaludo, pagpasidungog ug pag-ila sa bantugang li- 
der rebolusyonaryo ug founding chairman sa Partido Komunista ng Pi- 
lipinas (PKP), internasyunalista, patriyotiko ug tigbandera sa Marxismo-Leni- 
nismo-Maoismo nga si Prof. Jose Maria Sison nga mipanaw niadtong Di- 
syembre 16. Malinawon siyang mipanaw kauban ang iyang pamilya ug mga hi- 
gala sa UMC Hospital sa Utrecht, The Netherlands alas-9:40 sa gabii sa Pilipi- 
nas. Nagpangedaron siya og 83. Nailo niya ang iyahang asawa ug isigka-re- 
bolsyonaryong si Juliet de Lima Sison, ilang upat ka anak ug mga opo. 


Namatay si Ka Joma human ang 
kapin duha ka semanang pagka-os- 
pital. Pipila ka minuto ayha ang 
iyang katapusang ginhawa, gipaam- 
bit niya kang Kaubang Julie ang 
iyang kasigurohang magmalampu- 
son ang rebolusyon ug moabante 
ang sosyalismo. Hangtud sa katapu- 
san, nagpabilin siyang puno sa pag- 
laum alang sa katawhang Pilipino 
nga kinasingkasing ug determinado 
niyang gialagaran. 

Kasamtangang nakahaya ang 
iyahang patayng lawas sa Barbara 
Uitvaartverzorging Utrecht ug ma- 
himong duawon sa publiko gikan sa 
Disyembre 18 hangtud 22. Adunay 
mga aktibidad sa iyang haya sama 
sa pagkanta, pagbasa og mga tula, 
pagpasundayag og mga bidyo, pag- 
kanta sa mga paboritong awit ni Ka 
Joma ug uban pa. Sa Disyembre 23, 
ipahigayon ang adlaw sa pagpasidu- 
ngog gikan sa mga internasyunal 
nga bisita, kauban ug representante 
sa mga partidong pulitikal ug orga- 
nisasyon. Ihatod ang iyahang pa- 
tayng lawas sa Crematorium Dael- 
wijck sa Disyembre 27. 

Sa Pilipinas, gideklara sa Partido 
ang napulo ka adlaw nga pagbangu- 
tan sugod sa Disyembre 17 ug gi- 
mandoan usab niini ang tanang yunit 
sa Bagong Hukbong Bayan (BHB) 
nga mohimo og hilum nga 21-gun sa- 
lute isip pagsaludo ug pagpanamilit. 

Sa pasidungog sa Ikaduhang 
Kongreso sa PKP, gihalad niini ang 
kinatas-ang pag-ila ug dakung pag- 
pasalamat sa Partido kay Ka Joma 
alang sa iyahang dili matupngang 
kontribusyon sa rebolusyong Pilipi- 
no isip Tigpangulong Tigtukod sa 
PKP, tigtukod sa BHB ug paghawan 
sa dalan sa pagpatigayon sa De- 


mokratikong Guberyo sa Katawhan 
sa Pilipinas. 

Sa Metro Manila, gilunsad sa 
lain-laing ligal ug demokratikong or- 
ganisasyon ang ilahang pasidungog 
kang Ka Joma. Nagtapok sila sa 
University of the Philippines (UP)- 
Diliman, Quezon City niadtong Di- 
syembre 19, gikan sa ala-1 sa hapon 
hangtud tungang gabii, aron 
handumon ang kinabuhi ug pakigbi- 
sog ni Ka Joma isip bantugang mag- 
tutudlo ug banwag sa masang anak- 
pawis. 

Sa misunod nga adlaw sa susa- 
mang lugar, magkauban ang kapin 
500 ka tigpanalipud sa kalinaw ug 
tawhanong katungod para pasi- 
dunggan siya isip tigpanalipud sa 
kagawasan ug proletaryong inter- 
nasyunalista. Nakatakdang maglun- 
sad ang mga grupong nasudnon-de- 
mokratiko, sa pagpanguna sa Ba- 
gong Alyansang Makabayan, og usa 
ka dakung tigum-pagpasidungog sa 
mosunod nga mga adlaw. 


Pag-ila, pagsaludo 

Gipadangat sa daghang organi- 
sasyon sa Pilipinas ug sa lain-laing 
bahin sa kalibutan ang ilang pagpa- 
salamat, pag-ila ug pagsaludo kang 
Ka Joma sa iyahang nahimong tam- 
po sa ilahang mga pakigbisog. 

Gipasidunggan sa mga tagong 
organisasyon ug rebolusyonaryong 
alyado sa NDFP sama sa Liga ng Ag- 
ham para sa Bayan (LAB), Christians 
for National Liberation, Katipunan 
ng mga Samahang Manggagawa, 
Makibaka ug uban pa. Nagpagawas 
usab og mga pamahayag ang mga 
pangrehiyong balangay sa NDFP ug 
ang mga Komite sa Partido sa mga 
rehiyon. 

Gipaabot sa Komite Sentral sa 
Communist Party of India (Maoist) 
ang pakig-unong sa PKP ug pag-ila 
kang Ka Joma. Matud niini, "Dag- 
han siya og sinulat sa mga ideolo- 
hikal nga hisgutanan nga labing 
mahinungdanon. Daghan kami og 
natun-an gikan dinhi." Gisaluduhan 
usab siya sa Marxist-Leninist Party 
of Germany (MLPD), ug sa Commu- 
nist Party of Turkey-Marxist Leni- 
nist (TKP-ML) ug armadong pwersa 
niining TIKKO. 

Gisaluduhan usab sa mga par- 
tido komunista, partidong pulitikal 
ug organisasyon gikan sa Norway, 
Turkey, Kurdistan, United States, 
Australia, Romania, Russia, Spain, 
Portugal, Sweden, England, Indo- 
nesia, Ireland, China, Palestine, 
Canada ug uban pang mga nasud. 

Gisaluduhan usab siya sa In- 
ternational League of Peoples' 
Struggle, puluan ka mga balangay 
sa tibuok kalibutan ug ginsakpang 
organisasyon niini, nga iyang gipa- 
ngulohan ug gitukod niadtong 
2001. Giila usab siya sa daghang 
mga nag-imprinta sa iyang mga lib- 
ro ug sinulat. 

Dili maihap nga mga organisa- 
syong nasudnon-demokratiko ang 
mipadayag sa ilang pagsaludo kang 
Ka Joma. Gikan sa balangay sa mga 
organisasyon sa  kabatan-onan, 
mga asosasyon sa kabus sa komuni- 
dad, mga mag-uuma sa kabukiran, 
kababayen-an,  tawong-simbahan, 
mga mamumuo ug ilang unyon, ug 
daghan pang uban, usa ang singgit 
nila: Mabuhi si Ka Joma! Mabuhi 
ang handumanan ni Ka Joma! [a8] 

Walay hunong-buto karong panahon sa pasko 


G ianunsyo niadtong Disyembre 19 sa Komite Sentral sa Partido Komunis- 
ta ng Pilipinas nga dili kini modeklara 0g hunong-buto karong panahon 
sa pasko. Matud sa Partido, "walay rason para modeklara og hunong-buto." 


Nagapadayon ang mga opera- 
syong militar ug pag-atake sa Ar- 
med Forces of the Philippines 
(AFP) sa daghang komunidad sa 
kabanikanhan. Daghang barangay 
ang gipailalum sa ilang paghari. 
Kaylap ang pagpang-abusong mili- 
tar sa paglapas sa mga batakang 
katungod sama sa pagbawal sa 
mga mag-uuma nga motrabaho sa 
ilahang mga umahan, iligal nga 
pagpang-utingkay sa mga kabala- 
yan, iligal nga pagpang-aresto, 
tortyur, pagpamomba ug istraping, 
pagpanganyon sa mga umahan ug 
kasikbit nga kalasangan, pugos nga 
pagpasurender ug daghan pang 


uban. 

Sa desperasyon sa rehimeng 
Marcos ug armadong pwersa niini 
nga "dugmukon" ang rebolusyonar- 
yong kalihukan, walay-puas ang 
paglapas niini sa mga tawhanong 
katungod ug internasyunal nga 
tawhanong balaod. Dili moubos sa 
45 ang biktima sa pulitikal nga pag- 
pamatay sa militar ug pulis sukad 
milingkud sa poder si Marcos Jr. 
Kapin 47,000 ang biktima sa mga 
paglapas sa tawhanong katungod. 

Sa ingon, gihatagan sa Partido 
og otoridad ang Bagong Hukbong 
Bayan (BHB) nga maglunsad og mga 
taktikal nga opensiba sa umaabot 


nga mga adlaw. Sumala sa Komite 
Sentral, "katungdanan sa BHB nga 
armadong panalipdan ang kataw- 
han, mahimong karong panahon sa 
pasko, ug taliwala sa atong pagba- 
ngutan sa pagpanaw sa atong pina- 
kaminahal nga si Ka Jose Maria Si- 
son.” 

Gimandoan niini ang hukbong 
bayan pinaagi sa Nasudnong Ku- 
mand sa Operasyon ug mga Pang- 
rehiyon ug Subrehiyong Kumand sa 
Operasyon nga aktibong suklan ug 
pakyason ang kampanya sa arma- 
dong pagpanumpo sa AFP. 

Mahimong  mokonsentra og 
pwersa ang BHB aron ig-on ang na- 
himulag, huyang ug gikapoy nga 
mga tropa sa sundalo ug pulis ug 
silutan sila sa ilang nagkadaghang 
krimen sa katawhan. [ao] 


Protesta sa unang Adlaw sa Tawhanong- 


Katungod ni Marcos Jr 


G isugat og mga protesta sa liboang mga Pilipino ang unang pagdumdum sa In- 
ternasyunal nga Adlaw sa Tawhanong-Katungod ilalum sa rehimeng Marcos Jr. 
Nagmartsa niadtong Disyembre 10 gikan sa Liwasang Bonifacio padulong sa Mendio- 
la sa Maynila ang liboan ka mga raliyista aron sawayon ug panubagon si Marcos Jr 
ug armadong pwersa sa estado sa daghang mga kalapasan sa tawhanong-katungod. 


Sa pagpanguna sa Karapatan ug 
Bagong Alyansang Makabayan, 
nakalunsad og mga aktibidad ayha ug 
sa mismong adlaw sa Disyembre 10 sa 
daghang bahin sa Metro Manila. Gi- 
lunsad usab ang mga protesta ug pa- 
nagtapok sa mga syudad sa Baguio, 
Naga, Legazpi, Sorsogon, Kalibo, 
Roxas, Iloilo, Bacolod, ug Davao. 
Aduna usay susamang mga aktibidad 
sa Ilocos Sur ug Ilocos Norte, La Uni- 
on, Kalinga, ug Mt. Province. Nagtapok 
ang mga Pilipino sa United States, Ca- 
nada, Europe, Hongkong ug Australia. 

Sumala sa Karapatan, nagapada- 
yon ang kultura sa kawalay pagtahud 
ilalum ni Marcos Jr. Gisaway sa grupo 
ang kampanyang kontra-insurhensya 
sa kabukiran nga miresulta sa kaylap 
nga pagbakwit, dislokasyon sa pangi- 

nabuhian ug kinabuhi sa mag-uuma, 
mga iligal nga pagpang-aresto, pag- 
pamomba ug istraping sa mga sibil- 
yang komunidad ug uban pa. 

Gidala sa lain-laing mga sektor ang 
ilahang mga panawagan sa mga pro- 
testa ug aksyong masa. Singgit sa mga 
mamumuo: Makabuhi nga suhulan, pa- 
kigbisugan! Panawagan sa mga mamu- 
muo sa panglawas, mga magtutudlo ug 
kawani sa gubyerno ang pagpataas sa 
ilang sweldo. Nakighiusa usab sa mga 
protesta ang kabatan-onan ug mga es- 
tudyante tawong-simbahan, kababa- 
yen-an, mga midya, mag-uuma ug uban 
pang demokratikong sektor. 

Gikundena nila ang ayudang mili- 
tar nga gihatag sa US sa rehimeng 
Marcos nga gigamit sa pagsumpo sa 
katawhan. [AB] 


Kalasangan, nadaut sa 
pagpamomba sa AFP 


Naglunsad og paturagas nga 
pagpamomba ang Armed 
Forces of the Philippines 
(AFP) sa tunga sa kalasa- 
ngan sa Mt. Hilong-hilong sa 
utlanang bahin sa Agusan 
del Sur, Agusan del Norte ug 
Surigao del Sur niadtong 
Nobyembre 30. Gikan sa 
alas-5:40 sa buntag hangtud 
alas-7 sa Nobyembre 30 gi- 
bombahan ang erya gamit 
ang unum ka dagkung bomba 
ug duha ka rocket. 

Halos 100 ka mga kahoy 
ang nangadaut dinhi bunga 
sa pagpamomba. Nagbilin 
usab kini og dakung bangag 
sa yuta (crater) nga adunay 
giladmon nga taman sa tu- 
hod ug hinungdan sa pagda- 
hili sa yuta. 

Ang nasangpit nga kabu- 
kiran usa sa mga nahabiling 
puy-anan sa Philippine Eagle 
ug daghang mga matang sa 
flora ug fauna. 

Ang maayong dalan sa dagyaw-alayon 


K eera ginareklamo sa katawhan sa Barangay B, usa ka baryo sa Vi- 
sayas, ang pagpanakit sa ilang kalawasan, labina sa bagtak ug tiil. Tantya 
nila, gumikan kini sa kainit sa pagsakay sa motor sa taas nga pagbyahe sa 
humay ug uban pa nilang produkto padulong sa merkado. Dili kalikayan nga 
mabasa og tubig ang ilahang tiil tungod sa lubak-lubak nga dalan nga 
gakahimong gagmayng sapa kung ting-ulan. 


Nasayod ang mga mag-uuma nga 
kini nga pagpanakit dili lamang hisgu- 
tanang medikal kundili sa pagpasagad 
sa dunot nga gubyerno nga ayuhon 
ang guba-gubang dalan padulong sa 
ilahang baryo. Naamgohan nilang gi- 
kurakot na ang milyun-milyong giga- 
hin kuno alang sa pagbutang og mga 
far-to-market road nga gipanghinam- 
bog sa AFP ug NTF-Elcac. 

Sa usa ka konsultasyon, nadesi- 
syonan sa lokal nga asosasyon dinhi 
nga ayuhon ang ilahang dalan pi- 
naagi sa dagyaw-alayon (o pahina), 
usa ka tradisyunal nga porma sa 
mutwal nga pagtinabangay sa u- 
mahan sa mga kabus nga mag-uuma. 
Pipila lamang ang miapil sa sinugda- 
nan apan sa wala madugay nakita 
usab sa uban ang bentahe para niini. 
Miabot sa 60-120 ka tawo gikan sa 
upat sa unum ka sityo ang nagtampo 
og kusog-pamuo sa proyekto. 

Nagtukod ang mga mag-uuma 
og mga tim aron siguruhon ang ma- 
tag katungdanan ug ang-ang sa pro- 
yekto. Sa matag lakang, gisiguro ni- 
lang nagaganar ang demokrasya, 
naproteksyunan ang mga trabaha- 
dor ug nagapabilin ang maayong re- 
lasyon sa matag usang nagasalmot 
sa dagyaw-alayon. Ginasiguro sa ka- 
babayen-an, katambayayong ang 
mga bata sa baryo, nga adunay 
igong pagkaon ang mga nagpahina. 
Anaay tighimo og iskedyul sa mga 
tumatambong ug tigsiguro nga hap- 
say ang bahinay sa trabaho. Anaa 
usab sila'y gibutang nga grupo nga 
makig-istorya aron kuhaon ang su- 
porta sa mga mag-uumang mas ha- 
yahay sa kinabuhi. Anaa usay na- 
ngalap og rekurso alang sa proyekto. 

Kausa sa isa ka semana ang 
pag-dagyaw-alayon alang sa pag-a- 
yo sa dalan. Mohunong lamang sila 
kung aduna silay daghang gimbuha- 


ton sa uma o kung nagalunsad og 
pangyagaw nga operasyong kombat 
ang pasistang militar ug pulis. Ga- 
was sa balong pagkaon, nagdala 
usab sila og himan sama sa pala, 
piku, sundang ug uban pa. 

Napaduso sa mga mag-uuma sa 
mga upisyal sa barangay nga moga- 
hin og bugas ug badyet pangsud-an 
alang sa mga nagatrabaho. Ang pi- 
pilang adunay lapad nga umahan 
mitampo og usa hangtud duha ka 
sakong humay. Naghatag usab og 
kwarta para sa bugas ug sud-an ang 
mga milabayng trak nga nagahakot 
0g mga produktong agrikultural. 

Kadaghanan sa  kalalakin-ang 
anaa sa hustong pangedaron ang 
nagatrabaho sa dalan samtang ang 
bata ang nagasag-ub og ilimnong 
tubig ug uban pang gaang gimbuha- 
ton nga gisangon kanila. Ayha sila 
motrabaho, nagahisgot una sila aron 
hiusahan ang mga gimbuhaton sa 
maong adlaw. Subling maghisgot 
ang tanan pagkahuman sa trabaho 
aron maases ug makuha ang mga 
komentaryo. 

Sa sugod, nagduha-duha ang pi- 
pila ka mag-uuma tungod kay basin 
atakehon sila sa pulis ug militar sa 
pagpaningkamot nilang ayuhon ang 
ilang panginabuhian. Apan napatig- 


ANG BAYAN Disyembre 21, 2022 


babawan nila ang kahadlok tungod 
nasayod silang walay iligal o krimi- 
nal sa ilahang ginabuhat. Nakiglam- 
bigit sila sa mga upisyal sa bara- 
ngay para siguruhong dili sila 
samukon. Sa ulahi, gilakip na usab 
sa pagbayanihan ang ubang proyek- 
tong imprastruktura sa barangay. 

Nahimong inspirasyon ang nin- 
dot nga kasinatian sa Barangay B 
alang sa duha ka kasikbit nga bara- 
ngay. Sa Barangay A, giayo pinaagi 
sa dagyaw-alayon ang mga dalan pa- 
ra sa ilahang karuwahe, motorsiklo 
ug trak sa paghakot og mga humay, 
mais, tubo, pinya, gulay ug uban 
pang produkto. Napalihok ang 30 
hangtud 40 ka tawo gikan sa tulo sa 
unum ka sityo. Kausa ka beses sa isa 
ka semana ang ilahang bayanihan. 

Sa Barangay K, miapil ang 50 
hangtud 80 ka tawo gikan sa upat 
ka sityo. Palay, mais, binggala ug 
uban pang lagutmon ang produkto 
sa barangay. Duha ka beses ginahi- 
mo ang dagyaw-alayon, nga kaniad- 
to ginahimo lamang sa mga uma- 
han, apan karon gilakip na ang 
uban pang gimbuhaton. 

Briktru sa mga mag-uuma ang 
pagkumbinsi sa mga mas taas nga 
saring nga mag-uuma nga mosal- 
mot sa dagyaw-alayon. Ang kaniad- 
to halos walay tingog nga mga ka- 
bus ug ubos sa hatungang mag-uu- 
ma kalmado at kugihan karon sa 
pagpamahayag, ug nakabig ang su- 
porta sa mas taas og hut-ong o sa- 
ring nga sa sugod nagduha-duha 
pa. [AB 


Hegemonya sa US sa mga ekonomiya 


sa Asia-Pacific 


Kam sa militaristang Indo-Pacific Strategy sa imperyalismong US ang 
pagpakusog sa hegemonya niini sa mga ekonomiya sa alyado ug malako- 
lonya niini sa Asia-Pacific. Alang niini, gilunsad ni US Pres. Joseph Biden ang 
Indo-Pacific Economic Framework for Prosperity (IPEFP) ayha ang tigum sa 
Quadrilateral Security Dialogue (US, Japan, Australia, India) sa Japan niad- 
tong Mayo. Gipahigayon sa Australia ang unang panagtapok sa mga upisyal 
sa ekonomiya sa 14 ka ginsakpang nasud niini niadtong Disyembre 10-15. 


Dayag nga tumong sa IPEFP nga 
kontrahon ang pagpatigbabaw sa im- 
peryalistang China sa rehiyon. Gawas 
sa India ug US, tanang mga ginsakpan 
sa IPEFP membro usab sa Regional 
Comprehensive Economic Partnership 
(RCEP) ug adunay lig-ong pakigpama- 
tigayon sa China. Buot sa US nga ma- 
rendahan kini nga pamatigayon ug 
ilugon sa China ang mga bentahe niini 
sa kalibutanong pamatigayon, ilabina 
sa pagmanupaktura og semicon- 
ductor. Sa maong panahon usab, buot 
niining pahugton ang kontrol sa mga 
rekurso, merkado ug han-ukanan sa 
sobrang kapital sa Asia-Pacific. 

Bisan og ginaduso kini isip 
"partnership" (o panag-ambitay) wa- 
lay kalahian ang IPEFP sa gibuhian sa 
US nga Trans-Pacific Partnership ug 
ubang multilateral nga kasabutang 
miguba sa mga atrasado ug malako- 
lonyang nasud ug nagpakubol sa ila- 
hang paglambo. Ginatukmod niini ang 
mga nasud nga labaw pang abrehan 
ang ilang mga ekonomiya bugti sa li- 
mitadong kapital. Dugang usab kining 
instrumento sa US para ipahamtang 
ang mga palisiya ug prosesong pabor 


sa mga kumpanya ug negosyong 
Amerikano sa rehiyunal nga merkado 
samtang ginapabiling sirado ang kau- 
galingong ekonomiya. 

Daghang nasud ang mialma sa 
mga palisiya sa IPEFP ug lakang sa US 
nga direktang nagalapas sa ilang 
ekonomikanhong soberenya. Bag-ohay 
pa lang gianunsyo sa US ang bag-ong 
mga restriksyon sa mga kumpanyang 
Amerikano sa pag-eksport og mater- 
yal nga may kalabutan sa produksyon 
sa mga computer chip. Gitukmod niini 
ang South Korea ug Singapore nga 
mopahamtang og susamang restrik- 
syon. Sa maong nataran (pamatiga- 
yon) nagpahimangno na ang Indone- 
sia, Thailand ug ang India nga dili sila 
mosugot nga gamiton ang IPEFP aron 
adunay nasud nga "mahimulag." Di- 
rekta silang nagdumili nga isakripisyo 
ang ilahang relasyon sa China. 


Todong pagpakaitoy 
sa rehimeng Marcos 

Dili susama sa mga nasud nga 
nagaduso sa independensya sa eko- 
nomiya, naghinamhinam ang itoy nga 
gubyerno ni Marcos nga magpailalum 


Aksyong punitibo sa Negros 


DUHA KA TRAK sa dagkung kumprador ug agalong yutaan nga si Teoti- 
mo Ballesteros ang gisunog sa mga operatiba sa Bagong Hukbong Ba- 
yan-Northern Negros sa Sityo Proper, Barangay Tabun-ac, Toboso, 
Negros Occidental niadtong Disyembre 14, mga alas-9:30 sa buntag. 

Si Ballestero usa ka notoryus nga kontra-rebolusyonaryo ug 
landgrabber. Sa iyang kabangis, gwardyado sa mga bandidong grupo 
ug militar ang iyang mga katubhan. Gipondohan niya kini aron ipabilin 
ang iyang kontrol sa yutang iyang giilog gikan sa mga mag-uuma. Naila 
siya nga ubos kaayo magpasuhol ug mangtas sa iyang mga trabahante 
mao nang gikalipay pag-ayo sa mga tapasero ug mamumuong sa 


katubhan ang pagsilot kaniya. 

sa IPEFP. Nakatakdo dinhi ang 
palisiya sa rehimen nga "ablihan og 
hingpit ang pultahan" sa lokal nga 
ekonomiya sa langyawng pagpa- 
ngawkaw bugto sa gamayng kapital 
ug bahin sa merkadong Amerikano. 

Plano sa US nga tukouron ang 
upisina sa US Trade and Develop- 
ment Agency (USTDA) sa Metro Ma- 
nila aron pakusgon ang kontrol niini 
sa mga palisiya ug proyektong pang- 
ekonomiya sa Asia-Pacific. Sa Pilipi- 
nas, pasayunon niini nga ahensya 
ang pagmonopolyo sa mga kumpan- 
yang Amerikano sa bag-o lang giab- 
rehang sektor sa pangpublikong yu- 
tilidad, telekomunikasyon, mga pro- 
yektong imprastruktura ug pang-e- 
nerhiya ug ekspansyon sa mga mi- 
nahan ug komersyal nga plantasyon. 

Lakip sa mga pondohan sa US 
ang duha ka magun-ubong proyek- 
to nga gipanghinambog pa sa bise 
presidente niini nga si Kamala Har- 
ris niadtong mibisita siya sa nasud. 
Usa niini ang geothermal project sa 
Mt. Apo sa North Cotabato kung 
asa kasosyo sa USTDA ang Energy 
Development Corporation (EDC) sa 
pamilyang Aboitiz. Usa pa ang 
nickel ug cobalt processing facility 
kasosyo usab ang Eramen Minerals 
Inc. (EMI) sa Zambales. 

Hataas ug madugoon ang nahi- 
mong pagsukol sa mga mag-uuma 
ug Lumad niini nga mga proyekto. 
Dislokasyon sa mga mag-uuma ug 
Lumad ug kadaut sa kinaiyahan ang 
gibunga sa duha ka proyekto. Iligal 
nga gitukod ang mga geothermal 
plant sa EDC sa yutang kabilin sa 
mga Manobo sa Mt. Apo, nga usa ka 
protektadong lugar. Kanhi na usab 
nga gisirad-an sa sa Department of 
Environment and Natural Resources 
ang mga operasyon sa EMI tungod 
sa makadaut nga epekto niini sa ko- 
munidad. Parehong sukwahi ang 
mga proyekto sa gipagarpar sa US 
nga "pagkaabunda" ug pag-amuma 
sa kinaiyahan nga kabahin sa "pag- 
kontra sa climate change.” [2s] 

Unum, gimasaker sa 7th IB sa Sultan Kudarat 


natibuk-ang kalihim sa Bayan-Pa- 
nay niadtong Disyembre 7 human 
mibayad 0g pyansa. [as] 


B rutal nga gimasaker sa mga sundalo sa 7th IB ang lima ka Pulang mang- 
gugubat ug usa ka sibilyan sa Sityo Mugti, Brgy. Chua, Bagumbayan, Sul- 
tan Kudarat niadtong Nobyembre 23. Walay engkwentro nga nahitabo human 
nga midesisyon ang lima ka Pulang manggugubat nga dili na makigbayloay og 


buto tungod nalukong na sila samtang daghang sibilyan sa ilang palibot. 


Pugos mang ipangulipas sa Ar- 
med Forces of the Philippines, dili ni- 
la matago ang labing bangis nga 
pagpatay ug pagpanamastamas sa 
7th IB sa mga biktima nga silang In- 
dot Dulunan (Ka Dennis), Sep Kasa 
(Ka Ho), Allan Dalimbang (Ka Du- 
ran), Annabel Talon (Ka Elena), ug 
Ka Pogi ug sibilyang si Gerry Kasa. 

Sumala sa mga nakakita sa mga 
patayng lawas, adunay mga timail- 
han nga gipasakitan ug dul-it nga 
gipamusil ang unum ka biktima. La- 
pas sa mga lagda sa gubat ang pag- 
patay sa mga kombatant nga misu- 
render ug wala na sa kahimtang nga 
mosukol. 

Pagpanganyon. Sa Buenavista, 
Agusan del Norte, tulo ka beses nga 
nang-istraping ug nanganyon ang 
23rd IB sa tulo ka barangay niining 
ulahing kwarto sa 2022. Nagbunga 
kini og kaylap nga kaguliyang ug 
kalisang sa mga komunidad ug pag- 
kadaut sa mga umahan. Nasamdan 
sa usa sa mga insidente si Juanito 
Junaldo, usa ka mag-uuma nga 
anaa sa iyahang umahan sa Bara- 
ngay Lower Olave niadtong Di- 
syembre 2. Niadtong Nobyembre 5, 
gipatay sa mga sundalo si Rene Villa 
ug gipagawas nga Pulang manggu- 
gubat nga nakalas sa usa ka hinimo- 
himong engkwentro. 

Pag-aresto. Walay mandamyen- 
to ug iligal nga giaresto sa wala na- 
kaunipormeng ginsakpan sa 10th ID 
ang kabus nga mag-uuma ug drayber 
sa habal-habal nga si Danilo Antumi- 
kay niadtong Disyembre 10, ala-1 sa 
hapon. Gidagit si Antumikay sa Bara- 
ngay Tugaya, Valencia City. Sa ka- 
hadlok nga adunay mahitabo kay An- 
tumikay, mikuyog kaniya ang iyahang 
asawa ug ilahang dos anyos nga anak. 

Atake sa pagpamahayag. Lain- 
laing pagkundena ang misugat sa de- 
sisyon sa usa ka korte sa Quezon City 


niadtong Disyembre 12 nga "sad-an" 
ang manunulat nga si Frank Cimatu 
sa kasong cyberlibel. Sumala sa mga 
midya, gipalig-on sa maong hukum 
ang "chilling effect" nga ginaatubang 
sa mga midya sa nasud. Gipanawa- 
gan nila ang pagbasura sa mga bala- 
od sa libel labina nga ginagamit la- 
mang kini aron prisohon ang mga 
midya sa ginabutyag nilang hugawng 
pulitiko ug atakehon ang katungod sa 
gawasnong pamahayag. 

Pugsanong pagpasurender. 
Gikundena sa La Union Peace and 
Justice Advocates niadtong Di- 
syembre 4 ang pugsanong "pagpa- 
surender" sa mga membro sa bala- 
ngay sa Timpuyog dagiti Marigrigat 
nga Umili iti Naguilian sa San Anto- 
nio ug balangay sa Timek ken Nam- 
namma dagiti Babassit a Mangnga- 
lap iti La Union sa San Nicolas West 
sa Agoo. Nahitabo ang mga insiden- 
te niadtong Nobyembre 26, kung 
diin gipugos sa mga pulis ang mga 
lider sa duha ka grupo nga magsu- 
mite 0g listahan sa ilahang mga gin- 
sakpan ug mopirma sa mga doku- 
mentong nag-ingon nga "giatras" 
nila ang ilahang suporta sa nahis- 
gutang mga organisasyon. 

Militarisasyon sa Mindoro. Gi- 
taho sa National Democratic Front- 
Mindoro ang 29 ka kasong paglapas 
sa tawhanong katungod sa 203rd IB- 
de sa Rical ug Calintaan sa Occiden- 
tal Mindoro sa bulan sa Nobyembre. 

Lakip dinhi ang 13 ka kasong 
pagkampo sa mga eskwelahan, sim- 
bahan ug barangay hall: pito ka ka- 
song pagpangulata, upat ka kasong 
pagpanghulga, tulo ka kasong iligal 
nga pagpang-utingkay, duha ka ka- 
song istraping, ug tig-isa ka kasong 
iligal nga pag-aresto ug detensyon, 
pugos pagpatahan ug ebakwasyon. 

Sa laing bahin, temporaryong 
nakagawas si Elmer Forro, pangki- 

Defend Louie Jalandoni. 
Nagpiket atubangan sa DOJ 
sa Maynila niadtong Di- 
syembre 9 ang grupong 
Defend Louie Jalandoni aron 
ibasura ang paglakip sa kan- 
hing punong negosyador sa 
NDFP sa arbitraryo ug walay 
basehang listahan sa mga "te- 
rorista" 
Council. 


sa Anti-Terrorism 


Black to Block MROTC. 
Nagprotesta ang mga grupo sa 
kabatan-onan, nga nakasaninag 
itum, atubangan sa University 
of Sto. Tomas sa Maynila ba- 
tok sa pag-apruba sa sugyot 
balaodnon nga NCSTP/ 
MROTC niadtong hapon sa 
Disyembre 15. Nagprotesta 
usab sila atubangan sa Kongre- 
so niadtong Disyembre 12 
samtang ginapahigayon ang 
pagdungog sa balaodnon. 


Protesta kontra Marcos sa 
Europe. Nagpahigayon og 
mga protesta ang mga gru- 
pong migrante sa Europe 
niadtong Disyembre 14 ug 15 
isip pagsugat kang Marcos Jr. 
Anaa siya niadto sa Belgium 
aron motambong sa pulong sa 
mga lider sa nasud gikan sa 
Europian Union ug ASEAN. 


Bacolod. 
Nagbarikada ang mga lumu- 
lupyo sa Purok Katilingban, 
Barangay Punta Taytay, Baco- 
lod City para pugngan ang de- 
molisyon sa 40 ka panimalay 
sa lugar. Iligal ang demoli- 
syon labina kay dili ang tag-i- 


Barikada sa 


ya sa yuta ang nagmando niini 
kundili ang miabang lamang. 


Mga sugyot balaodnon MIF ug MROTC, 
giratsada sa Kongreso 


G iratsada sa mga alipures sa rehimeng Marcos sa Ubos nga Kapunungan 
ang mga sugyot balaodnon nga Maharlika Investment Fund (MIF) ug 
Mandatory ROTC (giaprubahan isip National Citizens Service Training Prog- 
ram Act o NCSTP) sa ulahing adlaw sa Kongreso alang niining tuiga niadtong 
Disyembre 15. Gipamubo ang proseso sa "deliberasyon" human kini gihimong 
mga prayoridad ni Ferdinand Marcos Jr. Wala kiniy katugbang nga mga 


balaodnon sa Senado. 


Gihikyad sa mga paryente ni 
Marcos Jr (anak, ig-agaw ug iyang 
asawa) ang sugyot balaodnon aron 
mugnaon ang MIF (House Bill 6398) 
niadtong Nobyembre 28. Suportado 
kini sa mga "tigdumala sa ekonomiya" 
sa rehimen. Giulan og pagsaway ang 
sugyot balaodnon tungod sa plano nii- 
ning gamiton isip paunang pondo ang 
gihaguang pensyon nga nakatagana 
sa GSIS ug SSS. Nag-una sa pagbabag 
ang mga mamumuo ug empleyado ug 
ilahang mga representante sa Kong- 
reso. Mialma usab ang mga akademi- 
ko, ug bisan ang mga neoliberal nga 
ekonomista ug negosyante. 

Nasayod ang tanan nga mahi- 
mong atabay lamang sa korapsyon 
sa pamilyang Marcos, ilahang mga 
kroning negosyante ug mga alipures 
sa Kongreso ang MIF. Nailhan ang 
mga Marcos sa tibuok kalibutan isip 
mga tigpangawkaw ug kawatan sa 
pondo sa katawhan. Naglaway-la- 
way kini sa paunang giban-banang 
pondo nga P275 bilyong pasiunang 
pondo ug P618 bilyon nga mahi- 
mong maangkon niini sa mosunod 
nga mga tuig. 

Tungod sa mga pagsaway, gi- 
tangtang sa listahan sa tinubdan sa 
pondo ang GSIS ug SSS, ug ang na- 
habilin mao ang P110 bilyon nga ku- 


haon sa Landbank of the Philippines 
ug Development Bank of the Philip- 
pines. Gibalita usab nga ibaligya sa 
rehimen ang walo ka pangpublikong 
kabtangan, lakip ang Basay Mining 
nga adunay reserbang mineral nga 
nagbalor og P102.8 bilyon. Plano 
usab niining solohon ang kita sa 
mga kasino, haywey ug tugpahanan. 

Tin-aw nga walay "sobrang 
pondo" ang Pilipinas. Makasaysaya- 
non ang kataas sa alkansi niini sa 
pinansya ug nagtabunok ang utang 
niini. Gipunting bisan sa mga neoli- 
beralista nga walay nagtunhay nga 
mga kundisyon sa kalibutan aron 
molambo kini. Ang tinuod, nangalugi 
ang mga "sovereign wealth fund" 
bisan sa nasud nga adunay "sob- 
rang pondo" sama sa Taiwan, Si- 
ngapore ug Norway tungod sa gra- 
beng krisis nga mihampak sa kalibu- 
tanong sistema sa kapitalismo. 

Sa Pilipinas, nahimong kapulong 
sa korapsyon ang mga "sovereign 
fund" ug susamang pondo. Lakip 
dinhi ang mga pondong gimugna sa 
amahan ni Marcos Jr sa dekada 1970 
nga nahimong huthutanan sa iya- 
hang pamilya ug kroni. Usa ka pa- 
nanglitan niini ang coco levy fund 
nga  gitukod aron  pugsanong 
kolektahon ang gamayng kita sa 

gagmayng mag-uuma sa lubi. Sa 
laing nasud, bag-ohay lang nga gi- 
hukmang sad-an sa korapsyon ug 
money laundering ang prime 
minister sa Malaysia tungod sa pag- 
gamit niya sa sovereign fund sa na- 
sud isip personal nga bangko. 

Apan bungol sa tanang mga 
pagbabag dinhi, giaprubahan ang 
sugyot balaodnon sa botong 279-6 
human lamang ang 18 ka adlaw. Ga- 
was sa tulo ka representante ilalum 
sa Makabayan, duha pa ka kongre- 
sista gikan sa Bicol ug isa gikan sa 
Basilan ang mibotar batok niini. 

Dungan nga giaprubahan sa 
parehong adlaw ang NCSTP (House 
Bill 6486) nga natibuok human gi- 
konsolida ang 27 ka bulag-bulag 
nga sugyot balaodnon aron ibalik 
ang pinugos nga pagbansay-militar 
sa kabatan-onan (Reserved 
Officers Training Course o ROTC.) 
Sumala sa mga grupo sa kabatan- 
onan, aduna kiniy mas bangis nga 
probisyon kumpara sa unang mga 
sugyot balaodnon nga ilang giba- 
bagan. Direktang dumalahan sa 
pasistang Armed Forces of the Phi- 
lippines ang mga pagbansay, nga 
mahimong molungtad og duha ka 
tuig. Ginaduso niini ang militarisa- 
syon sa mga eskwelahan, sukwahi 
sa pang-akademikong kagawasan. 
Paglapas usab kini sa mga katu- 
ngod sa estudyante, nga pugsong 
mobansay bisan og wala pa sila sa 
hustong edad. Sumala sa mga es- 
tudyante, perwisyo ug paantus la- 
mang ang NCSTP/MROTC tungod 
sa dugang matrikula ug gamit. 

Gawas sa duha ka sugyot 
balaodnon, nakahan-ay sa Kongre- 
so ang walo ka sugyot balaodnon 
sa pag-usab sa konstitusyon pinaa- 
gi sa pagpatawag og Constitutional 
Convention. Laraw niining usaban 
ang langyawng pagpanag-iya sa lo- 
kal nga mga negosyo. Tungod sa 
abtik nga pagbantay sa oposisyon, 
nasibog sa Enero 26, 2023 ang mo- 
sunod nga pagdungog para niini. W 

wusono PAGKASULTI 


presyo sa pagkaong pang-noche O 
buena karong tuig, mas taas og 3 6 a Z YA 
25.7% kumpara niadtong 2021 ug 


layo sa P500 nga pugos nga 


, f lamang sa mga 
ginapaigoan sa 5-katawong 9 g 


f Pilipino an 
N pamilya. p g 
PING nakatagamtam 
) Gikan sa: Noche Buena Price Index, katilingbanong 


Department of Trade and Industry 
proteksyon o 


benepisyo. 


nasudnong badyet alang sa Gikan sa: World Protection 


2023 nga giaprubahan nga Report 2020-2022, International 


halos walay gitandog sa orihinal Labor Organization 
nga mga alokasyon, lakip ang 

pondong pang-intelligence ug 

confidential (o sekreto) nga 


-- 5 


o 316,405 ka 
Pilipinong nars ang 
nagtrabaho sa ubang 
nasud tungod sa 
kawad-on sa lokal 
nga trabaho, ubos 
kaayong suhulan, 
kulang nga benepisyo 
ug dili 
makitawhanong mga 
kundisyon sa pamuo. 


MANILA CIDG, 


TETAINEE 


P1.4M 


sobra-sobrang pyansa nga gitakda sa 
korte alang sa temporaryong pagbuhi 
sa mga aktibistang silang Reina Mae 
Nasino, Ram Bautista ug Alma 
Moran. 


2% 25,000 


drayber sa trak sa South 


o 131 milyon sa 158.6 milyong aktibong SIM card Korea ang 3-ka-semanang 


ang prepaid o dili rehistrado ug gikabalak-ang nagwelga aron 
maputlan og serbisyo oras nga ipatuman ang SIM manawagan og dugang- 
Card Registration sa Disyembre 27 kung dili suhulan ug mas maayong 
mairehistro. mga kundisyon sa trabaho. 

Gatusan ka libong mamumuo sa UK, 
naglunsad og mga welga sa pasko 


G ikasa karong Disyembre sa mga unyong mamumuo sa lain-laing sektor sa 
United Kingdom (UK) ang tagsa-tagsa nilang mga welga alang sa disen- 
teng suhulan ug makitawhanong mga kundisyon sa pamuo. Gibanabanang 
mokabat sa 500,000 hangtud usa ka milyong mamumuo ang magwelga hang- 
tud sa katapusan niining tuig. Kabahin ang maong mga welga sa pag-ulbo sa 
mga pakigbisog sa mga mamumuo sa nasud gikan pa niadtong Hunyo. Matud 
sa The Guardian, anaa sa 1.1 milyong workdays na ang nawala sa tunga- 
tunga sa Hunyo ug Oktubre tungod sa mga protesta sa mga mamumuo. 


Niadtong Disyembre 13, gilun- 
sad sa 40,000 ka myembro sa Na- 
tional Union of Rail, Maritime and 
Transport Workers (RMT) ang ilang 
welga batok sa ubos kaayong suhu- 
lan. Gibasura sa mga mamumuo sa 
riles ang tanyag sa mga kumpanya 
nga 596 nga dugang-suhulan alang 
sa 2022 ug 4% alang sa 2023. Gita- 
wag nilag “substandard” ang tan- 
yag, ilabina atubangan sa pagsaka 
sa gasto sa panimuyo sa nasud. 

Ginapagana sa RMT ang 14 ka 
kumpanyang nagpadagan sa mga 
tren. Gilunsad nila ang unang bwelo 
sa welga niadtong Disyembre 13 ug 
14, ug ang ikaduhang bwelo niadtong 
Disyembre 16 ug 17. Ipadayon nila 


ang mga protesta hangtud sa 2023. 

Niadtong Disyembre 15, gilun- 
sad sa 100,000 ka nars sa England, 
Wales ug Northern Ireland ang ki- 
naunhang nasudnong welga sa mga 
nars sa UK. Pangayo sa Royal Colle- 
ge of Nurses ang 19% nga umento 
ug dugang nga mga nars sa mga os- 
pital aron masiguro ang kaluwasan 
sa mga pasyente. Kabahin sila sa 
sistema sa pangpublikong pangla- 
was (National Health Services o 
NHS) nga pipila ka tuig nang nag- 
antus sa ubos nga suhulan, sobra- 
sobrang trabaho ug dili igong sub- 
sidyo gikan sa estado. Usa pa ka 24- 
oras nga welga ang gilunsad niad- 
tong Disyembre 20. 


Makighiusa sa katawhan sa Peru, panawagan sa ILPS 


DUHA KA SEMANA nang nagaprotesta ang katawhan sa Peru batok 
sa "kudeta sa parlamento" nga nagpalagpot sa gibotong presidente 
sa nasud nga si Pedro Castillo niadtong Disyembre 7. Gi-impeach sa 
pwesto si Castillo sa usa ka "maki-Tuong" Kongreso. Ang mga protes- 
ta gipangunahan sa mga unyong agraryo, mga kalihukan sa mag-uu- 
ma, lumad ug uban pang demokratikong sektor. Gipanawagan nila 
nga ibalik sa pwesto si Castillo, lusawon ang Kongreso ug tukuron ang 
Constituent Assembly aron tibuk-on ang bag-ong konstitusyon. Hing- 
pit nilang gisalikway ang kasamtangang konstitusyon nga nakagam- 
balay sa neoliberalismo. 

Atubangan niini, nanawagan ang komite sa International League 
of People's Struggles para sa Latin America ug sa Carribean sa ta- 
nang mga anti-imperyalistang pwersang demokratiko sa rehiyon nga 
makighiusa ug duyog nga mag-alsa kauban ang mga mamumuo ug ka- 
tawhan sa Peru. Giaghat niini ang katawhan nga "mosunod sa mga 
tunob sa nagaalsa nang mga katawhan sa rehiyon," sama sa Argenti- 
na, Chile, Ecuador ug Colombia. Sa ingon niini gisulayan sa katawhan 
nga "patigbabawan ang mga limitasyon sa gitawag nga popular ug 
maki-Walhong gubyerno nga malampusong banggaon ang mga plano 
sa nagharing hut-ong, ug hatagag-dalan ang nasudnon ug katilingba- 
nong paglingkawas sa atong mga nasud." 

Katambayayong sa mga nars 
ang 10,000 ka drayber sa ambu- 
lansya, paramedik ug uban pang 
mamumuo sa emerhensiya, nga na- 
katakdang magwelga sa Disyembre 
21 ug 28. Gibatukan nila ang pag- 
balibad sa NHS nga ihatag ang 4% 
dugang-suhulan nga giaprubahan 
na sa ilang gubyerno. 

Sa wala pa ang Disyembre, 
naglunsad na ang mga mamumuo 
sa Royal Mail (koreyo) ug Univer- 
sity and College Union (mga mag- 
tutudlo ug ubang istap akademiko) 
nga nagrepresentar sa 150 ka uni- 
bersidad sa mga piket ug welga. 
Niadtong Disyembre 5, nagwelga 
ang 1,000 ka gwardya sa mga 
bangko ug institusyon sa pinansya. 

Sa Scotland, nagkasa og 2-ka- 
adlaw nga welga ang Scottish 
Secondary Teachers Association ug 
uban pang unyon sa mga magtu- 
tudlo. Sa London, andam magwelga 
ang 2,000 ka drayber sa bus tu- 
ngod sa padayong pagdumili sa 
ilang mga kumpanya alang sa mas 
makiangayong dugang-suhulan. 

Sa milabayng dekada, halos wa- 
la, ug kung aduna man, labing gamay 
ang gisaka sa suhulan sa mga ma- 
mumuo sa UK. Kini samtang padayon 
ang pagsaka sa ilang gasto sa paba- 
lay ug mga serbisyo ug presyo sa 
mga palaliton. Niadtong Abril, mi- 
hagba og 3% ang tinuod nga bili sa 
ilang mga suhulan tungod sa 10.1% 
implasyon. Labaw pa kining mihagba 
pagsugod sa Oktubre kung asa nare- 
kord ang 11.196 nga tantos sa impla- 
syon. Nabalaka ang mga ekonomista 
sa nasud nga mosirit pa kini ngadto 
18% sa mosunod nga tuig. [AB] 

